Часовник Festina F16775/8 - Timer.bg\nЧасовник Festina F16775/8\nЗа съжаление, Часовник Festina F16775/8 не е наличен към момента. Имаме периодични доставки на част от моделите, но не бихме могли да се ангажираме с доставка и срокове за конкретен модел. Разгледайте наличните модели на марката Festina или се абонирайте за нашия бюлетин, за да сте информирани при ново зареждане.\nЧасовник Festina F16775/8 от колекция Chrono Bike се предлага в Timer.bg с луксозна брандирана кутия, гаранция, безплатна и бърза доставка в рамките на 1-2 работни дни. Моделът може да бъде закупен на изплащане без оскъпяване за 3 равни месечни вноски. За повече информация вижте кредитния калкулатор като натиснете бутона Купи на кредит.\nМъжки спортно-елегантен хронограф Фестина в комбинация от благородна стомана с черно PVD покритие, секундарник, дата на шест часа, фосфоресциращи стрелки.\nОт Festina препоръчват закупуването на Часовник Festina F16775/8 да се извършва от оторизирани търговци като Timer.bg - водещ онлайн магазин за продажба на часовници!\nРеферентен номер F16775/8


Михаела Добрев: Когато видях деца да спят пред хотела й, разбрах, че Нина е световна звезда - 24chasa.bg\nМихаела Добрев: Когато видях деца да спят пред хотела й, разбрах, че Нина е световна звезда\nМайка и дъщеря под колонадата на Белия дом, където Нина е поканена като гост от Барак Обама.\nКадър от фотосесия за реклама на мляко преди няколко години, за която позират двете. СНИМКИ: ЛИЧЕН АРХИВ\nМихаела с двете си деца - Алекс и Нина, на Коледа в Ню Йорк\nКартина на Михаела Добрев\nОрганизирам турове за хора, които искат да изкарат курс по живопис, комбиниран с туризъм, казва майката на актрисата\nМихаела Добрев, майката на актрисата Нина Добрев, беше в България за двайсетина дни. От София тя се отправи към Авиньон, Франция, където прекарва около шест месеца в годината. Там е базата , както казва сама, но пътува из околностите, а също и в Италия, където организира турове с курсове по живопис, съчетани с туризъм. В края на всяка година тя се прибира в Канада, където се връща и Нина, за да посрещнат цялото семейство коледните празници. Единствено в интервю за “24 часа” Михаела Добрев разказва за себе си, семейството и работата си.\n-Изкарахте в България двайсетина дни, имаше ли специален повод, или беше само ваканция?\n- Пристигнахме за 60-годишнината от сватбата на бабата и дядото на Нина и Алекс - Ефи и Сашо Добреви, 60 години щастлив брак. Събрахме се цялото семейство и беше много хубав празник.\n- С кого бяхте тук?\n- С Камен, с когото сме в прекрасни отношения, но не живеем заедно от много години.\n- Дъщеря ви защо не успя да дойде?\n- На следващия ден беше сватбата на най-добрата ѝ приятелка - Джулиан Хъф, която също е актриса. Нямаше как да не присъства.\n- Какво снима Нина в момента?\n- Беше в Ню Йорк миналия месец. През септември ще излезе филмът “Линия на смъртта”, продуциран от Майкъл Дъглас - римейк на лента от 80-те години с Джулия Робъртс.\n- Вие сте от първата вълна българи, които излизат от България след промените, защо тръгнахте?\n- Заминахме през декември 1990 г. Цялото ми семейство е пострадало от режима. Дядо ми е бил в лагер, защото е бил богат търговец и са го обявили за враг на народа. Леля ми, сестрата на баща ми, е била омъжена за един от синовете на Александър Малинов, който три мандата е бил министър-председател. Били са на много добро социално и материално ниво. Когато комунистите идват на власт, им отнемат всичко, дават им един час да вземат само най-необходимото и им взели всичко останало. Дядо ми е изпратен в лагер. Чичо ми е изселен, баща ми е изселен. По тази причина и с майка ми не се женят 15 години, защото е щяла да загуби софийското си жителство, а тя беше аптекарка. Затова аз се раждам много късно, била е на 39 г. Така че никога не съм била привърженик на това, което се случваше в България. И когато започнаха демократичните промени, бях много активна, вярвайки, че ще променим света. След първите избори, когато народът отново си избра същото, си казах, че съм дотук, и реших да замина. Тогава Нина беше на годинка и малко, синът ми беше на шест. Мъжът ми замина с първата вълна, след това тръгнахме и ние.\n- Какво си помислихте там, когато пристигнахте за първи път?\n- Вече бях излизала един път и имах представа какво се случва навън. За мен беше по-скоро приключение. На първата ни Коледа до такава степен нямахме пари, че за да направим елха, отрязахме клон от някакво иглолистно дърво в парка. И изрязах картинки от списание, за да го украся. Но нито ми е тежало, нито съм се чувствала нещастна. Никога не съм се чувствала емигрант.\n- Първите изяви на Нина Добрев пред камерата са били за реклами, как се случи това, имахте контакти в тези среди ли?\n- Нямахме изобщо такива познати.\nБеше изцяло нейна идея\nБеше на около 14 години, вече учеше в гимназията по изкуства. Там дойде актьор, който беше основал училище за млади таланти. Беше доста скъпо, а Нина много искаше да се запише. Съгласих се едва когато се срещнах с този актьор и разбрах, че не е само програма, която да те учи как да влезеш в някаква роля и как да изглеждаш изненадан. Караше ги да подходят много по-дълбоко, да пишат есета, да събират информация за историческия период, от който е съответният герой, да правят психологическа характеристика. Дадох си сметка, че ще бъде много обогатяващо за нея. Още преди това, тя много настояваше да има агент, направихме ѝ и портфолио. Първите ѝ ангажименти бяха снимки за реклами. Първата беше за магазин за обувки и тя заедно с още няколко деца имаха клоунски носове и слизаха по някакви стълби. Междувременно започна този курс, който се водеше от режисьори и актьори от Торонто. Те видяха нещо в нея и ѝ казаха, че трябва да има сериозен агент. Но ѝ обясниха, че не бива да се обезсърчава, защото агентите много трудно приемат да работят с деца. Очакват да си вече завършен актьор, да те пратят на кастинг, да получиш веднага ролята и те да вземат своята комисиона. Така че вероятно няма да намери веднага. Изпратиха ни при трима много известни агенти и тримата я поискаха, а тя трябваше да реши. Моят избор мисля, че не се препокриваше с нейния, но я оставих отново сама да реши. И тя сама избра агента, с когото да започне кариерата си.\n- Явно сте ѝ имали огромно доверие, била е доста малка.\n- Абсолютно, но и тя спечели доверието ми. Виждах, че знае какво иска. Спомням си един разговор с нея, в който ми каза: “Мами, аз искам да стана актриса. И преди съм го мислила, но ми беше неудобно да го кажа на глас, защото звучи много суетно. Всяко второ момиченце иска да стане звезда. Но отсега нататък ще го казвам, защото това искам. Ти си първата, на която го казвам на глас”. Попитах я това ли би правила, ако кариерата ѝ спре на ниво църковен театър, да речем. Отговори с “да”, независимо на какво ниво е. Оттам нататък започнах да я подкрепям, защото виждах, че няма елемент на суета или някакви други нездравословни търсения. И знаех, че ще е добра на някакво ниво, независимо какво е то.\n- Кога замина да живее в Щатите?\n- След гимназията следва една година в Торонто и замина. Беше на 19 г.\n- Какви бяха страховете ви тогава?\n- Обичайните родителски страхове. Детето не е още достатъчно голямо и трябва да се справя само в живота. Но тя вече беше много независима. До 18-ата ѝ година\nходех с нея на снимки\nСлед това в продължение на около година участва в един-два филма, ходеше на снимки сама в Отава. В този период бях в Европа с туровете, но знаех, че мога да ѝ имам доверие. Бяхме в непрекъсната връзка. На нейните години аз бях голямо дете, докато тя ме изумяваше как се справя не само с работата си, но и с поемането на отговорности, с отговарянето на имейли, обаждания, контакти с продуценти.\n- Кога разбрахте, че тя наистина е световна звезда?\n- И до ден днешен ми е странно, въпреки че вече съм наясно. Спомням си, когато бяхме в Париж преди няколко години и децата спяха пред хотела ни в спални чували. Понякога много бързахме и наистина нямахме възможност да спрем, за да се види с тях, и се налагаше да се измъкваме през задни изходи. Но за мен Нина си е Нина, това са две различни личности - моето дете и актрисата. Много пъти, когато ми задават въпроса дали се гордея, отговарям с “да”, но не защото е звезда. А защото успя да намери мястото си там, където би искала да бъде, и го прави с желание и удоволствие. Двамата с брат ѝ, като деца са ме питали какви бих искала да станат. Подходих сериозно към въпроса и им казах, че няма никакво значение каква професия ще изберат. От тях искам да станат добри хора. До ден днешен и двамата от време на време ме питат дали са изпълнили желанието ми. Това е нещото, с което се гордея.\n- В инстаграм тя много често пуска снимки как приготвя вечеря, явно кулинарията много се удава. Въртеше ли се около вас в кухнята, като беше малка?\n- Първото нещо, което се научи да прави, беше баница. И досега много се гордее с това и по разни поводи приготвя баница. Въртеше се около мен, като беше малка, но този интерес се появи, когато напусна дома ни. Вкъщи вероятно съм посяла семенцето, а то разцъфна по-късно. Запали се, когато вече живееше в Атланта, в нейно си жилище, което си беше купила, с хубава голяма кухня. Взе си хубави домакински уреди. В един момент подаръкът за Нина беше много лесен - готварски книги. Вече има страшно много.\n- А когато се прибере в Торонто, иска ли да приготвите нещо българско?\n- Да, но напоследък повече експериментирам с нови неща. Тя обича много пилето с ориз на баба си и нейния кекс с вишни или малини. Напоследък държи да се храни здравословно, повече вегетариански неща. Много обича и таратор. Заедно си готвим мусака. Но на практика вече тя е водещият фактор в кулинарството и ме учи на разни неща.\n- Когато се колебае дали да приеме дадена роля, консултира ли се с вас?\n- Близки сме, обсъждаме нещата, но вярвам, че ние трябва да се месим до определено време. След това трябва да ги оставим да решават сами, дори да правят грешки.\nНе се опитвам да влияя\nВинаги казвам мнението си, но тя има свободата да прави с информацията каквото иска. Напоследък един-два пъти ми се е обаждала да прочета определен текст, който трябва каже със славянски акцент. Аз само го прочитам и тя имитира моя акцент.\n- Колко е добър българският ?\n- Говоримият е много добър, пише също. Понякога се забавляваме с граматиката, с някои малки грешки. Имаше голямо желание да си запази езика и успя. Почти винаги с нея си говорим на български.\n- На много места в мрежата пишат Нина Константинова Добрева, това обаче не е нейното презиме, нали?\n- Да, изписват я грешно. Тя се казва Нина Каменова Добрева, моето презиме е Константинова.\n- Защо тя стана Добрев, заради кариерата ли?\n- Това беше още от ученическите години на децата. Непрекъснато ни питаха как така брат е Добрев, а тя е Добрева, същото и за мен - защо мъжът ми е Добрев, а аз съм Добрева. На всеки обяснявахме, че славянските имена са така и не мога да си спомня кой служител каза, че сме Добрев като фамилно име и така остана. Навсякъде в документите сме без -а накрая. Беше още през първите години. Не е било обмисляно решение.\n- На кого е кръстена Нина?\n- На моята майка, тя беше Николина, но всички я наричаха Нина.\n- В “Уикипедия” пише, че истинското име на Нина е Николина, така ли е?\n- Само в църковното кръщелно е така, иначе е Нина, така е и във всички документи.\n- Нина винаги подчертава, че е българка, но български журналисти не могат да стигнат до нея, защо е толкова трудно?\n- Не избягва българските журналисти, категорично. Но когато е в България, е за толкова кратко, че няма време за нищо. От една страна, е хубаво да си известен и хората да имат интерес към теб, но в реалността е огромен товар. Никога нямаш лично пространство. В България се връща с намерението да бъде с най-близките си, има броени часове, иска да се изключи от този свят на атака към нея. Но никога не съм чувала да избягва български журналисти. Последния път беше тук преди две години и отново беше за съвсем кратко. Интересът към нея не е само тук, а навсякъде, където и да сме били. Само аз съм получавала хиляди имейли с молби за съдействие да стигнат до нея. Имаме много ясната уговорка, че ще препращам хората към агентите , иначе това би отровило нашите моменти.\n- Кое е милото нещо, което си казвате?\n- Котенце, пилешко... такива неща. (Смее се).\n- Какво ви предстои сега във Франция?\n- Три седмици страхотен театрален фестивал в Авиньон. Той е един от най-големите международни фестивали и целият град се оживява, трудно се движи човек по улиците.\n- Вие също се занимавате с изкуство, защо избрахте реставрацията?\n- Бях фотограф в приложния факултет, работих със студенти като асистент. Така се запалих по рисуването, преди това също съм се занимавала, но никога не е било в центъра на интересите ми. Бях на 26 години и реших, че вече съм твърде напреднала с възрастта, за да започна тепърва да се развивам в някаква артистична, творческа специалност. Затова записах реставрация и тя се превърна в моя професия през следващите 20 години.\n- Какво сте реставрирали през тези години?\n- Общо взето икони. Когато заминах в Канада,\nпървата ми работа беше\nс руски и гръцки икони в университета в Торонто. Жената, която ги беше дарила, е рускиня. В България почти не съм работила, освен на студентски практики. Заминах, когато току-що бях завършила семестриално четвърти курс. В Канада съм работила с картини, стенописи, гербове. Имала съм поръчки и от антиквари, занимавала съм се с мебели, с позлатяване, включително за интериори, въпреки че няма нищо общо с реставрацията. Но малцина могат добре да златят.\n- Продължавате ли да се занимавате с реставрация?\n- Не, от 2004-2005 г. вече не се занимавам. Тогава направих компанията си, която прави турове. Начинът, по който взех решението, беше много интересен. Последните две години бях намерила друга работа, която нямаше нищо общо със сферата на изкуството. Бях в компания за международна търговия в Торонто. Търсеха човек с езиците, които аз говоря - английски, френски, немски и руски. Беше интересно и много бързо напреднах.\nЗанимавах се със\nсделки по цял свят\nТам се събуди някакво зрънце, което явно имам от дядо ми, той е бил търговец. Доставяше ми удоволствие, че работя в сферата на бизнеса. Но баща ми се разболя сериозно, спрях работа, за да се погрижа за него. Когато той си отиде, си зададох въпроса: “Сега накъде? Към бизнеса ли ще се върна, или към изкуството?”. Нямах отговор и се запитах, ако утре спечеля от тотото 500 милиарда и парите никога вече няма да са въпрос и цел, какво ще правя със себе си. С какво ще запълвам деня си, така че да се чувствам удовлетворена, че с нещо допринасям за този свят. Дадох си сметка, какво ме вълнува, а то е в сферата на културата и изкуството, пътуването, бизнеса и грижата за околните. Ако мога да помогна на някого, гледам да го направя. В продължение на няколко дни това се избистри до идеята да организирам турове за хора, които искат да изкарат курс по живопис, комбиниран с туризъм. Групите ми са повече с канадци. С много добър преподавател, за около две седмици ги водя в Европа - Франция или Италия. Самата аз не преподавам, защото не може един човек да се справя с всичко. Работя с различни преподаватели, които винаги са много добри.\n- Какви хора се записват за тези турове?\n- Повечето са добро ниво аматьори художници. Хора, които все още имат какво да учат, но вече са напреднали достатъчно, за да си струва да прекосят океана и 5-6 часа на ден да рисуват.\n- Нина идвала ли е с вас на такъв тур и има ли интерес към рисуването?\n- Имаше такава идея, но все още не е идвала. От дете имаше артистични наклонности от всякакъв характер. И кандидатства в гимназия по изкуствата, в която имаше два филиала - с изобразително изкуство и театрален. Приеха я и в двата, тя избра театралния.\n- Намесихте ли се в избора ?\n- Не, съвсем съзнателно. По време на обучението имаха класове по рисуване и учителят дойде и ми каза, че сме направили голяма грешка, защото има страхотни данни за художник.\n(Продължение на интервюто четете в утрешния брой на “24 часа”)\nНина Добрев официално с ново гадже (Снимки) Нина Добрев: Родителите ми държаха да говорим на български вкъщи Нина Добрев говори на български в американски ефир (видео)


Intel представи новото поколение на миникомпютрите си - Технологии - Дневник\n14:50, 08 яну 16 , 3892\nПо време на изложението CES 2016 Intel представи новото поколение на миниатюрните си компютри Compute Stick. Те са с размерите на пакетче дъвки, но според компанията може да превърне всеки телевизор с HDMI порт в пълноценен компютър.\nПредлагат се два модела. Единият използва процесор Intel Core m3-6Y30, а другият - Core m5-6Y57 vPro. И двете устройства могат да идват с предварително инсталиран Windows 10. Те разполагат още с 4GB оперативна памет и 64GB еMMC памет за съхранение на файлове. В малките им корпуси има още HDMI port, 3 USB порта, WiFi и Bluetooth 4.1.\nЦените на миниатюрните компютри са съответно 399 долара и 499 долара според версията на процесора. Тяхното производство се очаква през февруари т.г.\nЗа тези, които искат по-достъпен модел, ще има и трета версия на Compute Stick. Тя ще използва процесор Intel Atom x5-Z8300 с четири ядра. Неговата вградена памет обаче е 32GB, а оперативната памет - 2GB. USB портовете са два. Според Intel тази версия е по-подходяща за баланс между работа и забавление. Този модел вече се произвежда, като струва 159 долара в комплект с предварително инсталиран Windows 10.\nIntel променя стратегията си за разработка на нови процесори\nToshiba представи три нови бизнес лаптопа\nКъде бяха иновациите по време на CES 2016\nkarabastun 14:57, 08 яну 16 / Весело\nДа използвам случая с един петъчен виц за добро настроение ! IT класификатор за Жени Ако на Мъжете им беше х...\nredsky 15:02, 08 яну 16 / Неутрално\nЦените на миниатюрните компютри са съответно 399 долара и 499 долара според версията на процесора. Срещу 30-3...\nРейтинг: 2713 14:57, 08 яну 16 Весело\nДа използвам случая с един петъчен виц за добро настроение !\nКазват, че можела много неща, но ти я използваш само за основните четири действия.\nРейтинг: 284 15:02, 08 яну 16 Неутрално\nЦените на миниатюрните компютри са съответно 399 долара и 499 долара според версията на процесора.\nСрещу 30-35 долара за raspberry pi.\n15:07, 08 яну 16\nРейтинг: 882 15:29, 08 яну 16 Весело\nМалинката върви та трещи! При известни условия идва и с Win10.\nРейтинг: 672 15:40, 08 яну 16 Неутрално\nНяма лошо, но е скъпичък.. Малинката е по-достъпна и върши 90% от работата която някой би се сетил да прави.. Въпрос на избор..\nРейтинг: 2723 15:56, 08 яну 16 Весело\n[quote#5:"ostin22"]Няма лошо, но е скъпичък[/quote]\nЛеново продава такива от три месеца насам и само срещу 400 лв.\nРейтинг: 1106 15:59, 08 яну 16 Неутрално\nНов опит да се набута Уиндоус в сегмент, в който никой не го ще.\nРейтинг: 543 16:39, 08 яну 16 Неутрално\n[quote#6:"wanderer"]Леново продава такива от три месеца насам и само срещу 400 лв.[/quote]\nНа Леново не са ли като досегашните на Интел - с Атом процесора, 2ГБ рам, 32ГБ, 1 USB порт, Bluetooth 4.0?\nТук новината е, че Интел пускат с по-мощен клас процесори, 4ГБ рам и 64ГБ еMMC, 3 USB, Bluetooth 4.1. За мрежовата карта не става ясно дали има подобрение, но определено са с по-добри характеристики\nРейтинг: 1010 16:42, 08 яну 16 Весело\nкакъв е смисъла... малко ли компютри има наоколо...?\nеле па тоя уиндоус... патетично\nРейтинг: 554 17:15, 08 яну 16 Весело\n[quote#2:"redsky"]Срещу 30-35 долара за raspberry pi. [/quote]\nНе става въпрос за термостати тук.\nГоворим за нещо което може да превърне глупавият ти телевизор с HDMI вход в компютър..\nРейтинг: 554 17:25, 08 яну 16 Неутрално\nИмам първата версия от половин година. Купих го в момент на умопомрачение.\nНищо особено. Става за обикновени неща, може да обработи 1080р видео, нет и толкова.\nНо тези 32 МБ за нищо не стигат. Голяма мъка докато го обновя до Win 10...\nРейтинг: 284 17:54, 08 яну 16 Неутрално\nДо коментар [#10] от "Bro":\nАха, а raspberry pi не го може според теб, за 1/10 от цената?\nРейтинг: 1258 17:54, 08 яну 16 Неутрално\nза 80лв с доставка до вкъщи си взех четириядрен стик с Андроид.\n400-500 $ са твърде много.\nРейтинг: 523 19:09, 08 яну 16 Неутрално\nХит за 2016-та-сексробот/ка/.\nРейтинг: 722 09:22, 09 яну 16 Весело\nCore m5-6Y57 vPro ми се струва доста семпло и кратко име.\nРедно е да бъде по-дълго, описателно и да съдържа поне още 412 абревиатури! Иначе цената добре са я дордисали )\nНа кукуво лято ще се провадат тия.


1 април | Истории\nАрхив за етикет: 1 април\nМедийно отразяване по първоаприлски\nаприл 2, 2015 БГ действителност1 април, денят на шегата, медии, Пеевскиbarzilska\nВчера беше 1 април – ден, малко по-различен от всички останали. На 1 април медиите могат спокойно да си позволят да ни лъжат с някоя и друга забавна шегичка – минималната заплата щели да я вдигат на 1000 лв., Делян Пеевски купил медия (ако е вярна тази информация, едва ли ще се оповести официално), Бойко Борисов произнесъл на глас името на Пеевски и някои други. 1 април е още по-чудесен, защото тогава медиите си позволяват да бъдат оригинални и да имат истинско авторско съдържание – ами, тъпо си е да крадеш лъжата на конкуренцията. Ако можеше да се случва и по други поводи, би било прекрасно.\nЛошото на 1 април обаче е, че е един от дните, в които е наистина трудно да различиш истинска от фалшива история. Реалността става доста брутално изкривена, а понякога ти се иска новината да е от категорията „неистински“, защото в противен случай ти е тъжно.\nВчерашната тъжна, но истинска новина, беше за обвинения от прокуратурата журналист от Казанлък Георги Манев. Причината за повдигнатите обвинения е репортажът на Манев и „Пресс ТВ“ от 1 февруари за наводненията в града. Според прокурора Кръстин Кацаров с журналистическия материал се всявало паника. Репортажът отразява засегнатите от наводненията няколко фирми в Казанлък и оплакванията за липсата на реакция от страна на общината. Манев обяснява пред Клуб Z, че това е поредният натиск срещу журналистиката.\nВсъщност новината за обвинението срещу Манев излезе още на 31 март, публикувана от самата „Пресс ТВ“ (www.presstv.bg) и не е първоаприлска шега. Същата вечер сайтът за разследваща журналистика „Бивол“ пусна в страницата си във Facebook линк към статията на телевизията. Всички останали медии разбраха, че това е новина малко по-късно. Вчера следобед Клуб Z излезе с просторен материал по темата, като беше потърсил и Георги Манев за мнение. В статията, озаглавена „Прокуратурата започна пролетно почистване. В медиите“, се дава информация и за повдигнатите обвинения срещу собственика на frognews.bg Огнян Стефанов, който е привикан по дело за несъстоятелност на фирмата, която закрива преди четири години. Клуб Z прави връзка между обвиненията на двамата журналисти и Делян Пеевски (в тази връзка са интересни коментарите под самата статия).\nВ. „Труд“ малко по-късно следобед писа, че „репортаж за наводнение може да донесе обвинение за всяване на паника на журналист от Казанлък“. „Не съм подписал заповед за привличане на обвиняем“, казва прокурор Кацаров, цитиран от вестника, което и обяснява въведението „може да донесе“. Кацаров продължава: „Манев е призован, подсказали са му да си води адвокат и, че може да бъде привлечен като обвиняем, но аз не съм подписал подобна заповед“. Това е, не е бил той, но все пак Манев трябва в петък да е пред съда.\nЯвно осъзнавайки, че това не е неновина, останалите онлайн медии и информационни агенции публикуваха статии по темата, къде по-малко или повече подробни, в края на работния ден около 18-19.00 ч. В централните емисии на bTV, „Нова телевизия“ и БНТ информацията за обвиненията срещу журналиста не присъстваше. „Дневник“ и „Капитал“ също не публикуваха нищо по темата, но предполагам, че ще го направят утре или в събота в статия под формата на обзор (както обичат да правят и което ги измъква, ако са пропуснали някоя тема през седмицата).\nСвободната обективна журналистика в България е по-скоро химера, която много бих искала да се превърне в реално животно, че да мога да се докосна до нея. Няма значение дали тук са намесени дългите ръце на партии или икономически групировки. По-лошото е, че общината на Казанлък явно си мисли, че е съвсем в реда на нещата да се сплашва местната телевизия – и то с прокурор. Според „Пресс ТВ“ освен това полицията по напътствията на прокурора е поискала от Славка Самарска, изпълнителен директор на медийна група „Вис виталис“, която е собственик на телевизията, да подпише полицейски протокол за предупреждение, че медиите, които управлява, няма да критикуват общината на Казанлък. И тук медията е трябвало да каже: „Добре, повече няма да правим така“.\nНаличието на безхаберна журналистика при отразяване на бедствия е факт. В разглеждания случай обаче говорим за представяне на гледната точка на пострадалите, оплакващи се от липсата на действия от страна на отговорните за това институции. А ако пък всичко е било преувеличено, то общината е имала достатъчно възможности да представи своята гледна точка, а не да търси прокуратурата. За съжаление действията й не са прецедент от гледна точка на натиск срещу журналисти (а тук дори не говорим за разследваща журналистика).\nОще по-тъжното обаче е спорадичното отразяване от другите медии на обвиненията срещу Георги Манев. Много се надявам една от големите телевизии да направи по-обстоен материал по темата, но сигурно ще си остана с надеждата. Българските медии и журналисти гледат да не се изложат и случайно да не публикуват или излъчат нещо не както трябва. Добре, че малко по-реномираният Клуб Z и агенция БГНЕС подхванаха новината, за да я видят и другите. Иначе кой ще обърне внимание на оплакванията на журналист от малка и неизвестна в столицата регионална телевизия?\nОтразихме бурно и говорихме за свободата на медиите, когато се случи атентатът над „Шарли ебдо“. За нашите си проблеми обаче не можем да говорим и не искаме. Мъчно е да се обсъждат сложни и обществено значими теми. Къде-къде по-лесно е да се дебатира по телевизора „за“ или „против“ кърменето в мола. Обективна журналистика не съществува на много нива.\nКоментарът първоначално е публикуван в TrueStory.bg.\nDismantling the order. Now everybody else can do whatever they please #USA #trump bloomberg.com/news/articles/…\nabout 14 часа ago\nabout 5 дни ago


ЛЮИС ХАМИЛТЪН – МЕЧТАЙТЕ ЗА НЕВЪЗМОЖНОТО | 5GMedia\nЛЮИС ХАМИЛТЪН – МЕЧТАЙТЕ ЗА НЕВЪЗМОЖНОТО\nАвтор: 5 GmediA 10:46, 16 ноември 2020\nСлед триумф в Гран При на Турция Люис Хамилтън спечели седмата си световна титла във Формула 1. Британецът постигна немислимото до преди няколко години и изравни рекорда на легендата на спорта Михаел Шумахер. Люис не стигна лесно до победата на пистата „Истанбул Парк“, след като не стартира добре от шеста позиция, имаше проблеми с работата на гумите и престоя 20 обиколки зад Себастиан Фетел. В заключителната част от надпреварата обаче показа защо е голям шампион и без да се нуждае от победа, вдигна седмата си титла с триумф в Истанбул. Три кръга преди края на шампионата Люис е недостижим на върха в класирането с 307 точки, на 110 пред втория Валтери Ботас.\nСедемкратният световен шампион също така отправи послание към всички деца по света:\n„Не вярвайте на тези, които ви казват че няма да постигнете нищо. Мечтайте за невъзможното. Говорете за съществуването си. Трябва да работите за това което преследвате и никога не трябва да се предавате“.\nСерхио Перес, в едно от последните си състезание за отбора на Рейсинг Пойнт, се пребори за прекрасна втора позиция. Мексиканецът бе следван на третата позиция от Шарл Леклер до последната обиколка, но два завоя преди финала младият монегаск блокира гумите си и съотборникът му във Ферари Себастиан Фетел веднага се възползва и му измъкна под носа третото място на подиума. Въпреки грешката с четвъртото си място днес Шарл помогна за изненадващо силното представяне на Скудерия.\nНа пета позиция финишира приключи испанският пилот на Макларън Карлос Сайнс-младши. Макс Верстапен допълни челната шестица, след най-слабото си състезание тази година. Канадецът Ланс Строл, който потегли от полпозишън след феноменално представяне в квалификацията остана едва девети. Съотборникът на новият седемкратен шампион в Мерцедес Валтери Ботас завърши на разочароващата 14-а позиция и дори не успя да добави точки към актива си.\nТагнато в: Люис Хамилтън


Профила на jj_ewing\nПоследни публикации от jj_ewing\nНе е от усилвателя като му извадя чинчовете и не пука. Днес пробвах това което се пише навсякъде за лоша маса на чинчовете на плеъра, но не се оправи пукането. "Шума от тролея" го нямам което елиминира проблема с лоши чинчове.\nОчаквам други идеи.\nИначе и при мен не е много силно, но е досадно.\nТема: Pioneer пука при гасене, съвети?\nСдобих се с един плеър и след монтажа се оказа, че пука от колоните 1-2 секунди след като го изключа. Независимо дали от бутона или ще махна панела.\nМодела е x8600BT. Постановката е следната: сигнала от плеъра се подава по един двоен чинч (Connection) към 2 разклонителчета в багажника и от там към 4 канален усилвател който захранва едни предни и едни задни колони. Няма да конкретизирам какви, че не мисля, че е от значение.\nПукането не е много силно но е дразнещо.\nНякой сблъсквал ли се е с такъв проблем и въобще проблем ли е или е до конкретна бройка?\nако ви трябва друго инфо казвайте!\nМерси предварително на всички отзовали се!!!\nнамерени - мерси. Темата е за триене!\nТема: Купувам запазени решетки за говорители комплект 5"х7"\nКупувам решетки за говорители 5"х7" от металните. Не искам разни изгъзици с паяци, черепи и тем подобни които намирам по ибей\nтрабва ми самата решетка и пластмасовите пръстени. За цена ще се разберем допълнително ако някой има, че те повечето такива говорители са за вграждане във фабричните места и не се продават с решетки. включително и моите за жалост.\nпишете тук на лично или на мейла (ewing@abv.bg). Хубаво ще е ако имa и снимки\nАко си още със същия плеър по добре го сменяй, другото за което се сещам е, че не си казал басовия говорител в кутия ли е , на кора ли е?\nПодобен ефект с местенето и несвиренето се получава при неправилно сметната кутия. дали с порт или без се тая.\nНо щом маже значи плеъра е за смяна. Поне до колкото помня за апаратури нисък клас не е никак препоръчително кавито и да е врътки (настройки) да се слагат на крайност. Корекциите които внасят са фрапиращи и при усилване става бъркотия.\nа ако очакваш от плеър със слабо изходно ниво и усилване на Гейна до край да получиш по силен звук забрави, просто ти трябва по мощен усилвател.\nТема: Въпрос за бас\nгледам не се предлагат много такива компоненти и реших да пусна тема, че търся.\nТака, изискванията са:\n1. около 45-50 лв.\n2. задължително в комплект с филтри (ще свирят като допълняние към други компоненти по вратите)\n3. за предпочитане да не ги е пекло много слънцето и да са свирили в границите на нормалното.\n4. ако може като размер да не са големи (да могат да се поберат в малко пространство с филтрите)\nХубаво е и продавача да е от София, а още по-хубаво ако мога да ги чуя преди да ги взема.\nне ми предлагайте hertz-et20 или по-нисък клас. чух ги как свирят и имат някакъв пик около 10к Hz и не е това което търся. Даже и тук някъде се коментираше точно този модел. Не съм слушал много модели, за това и ви моля да предлагате нещо което си заслужава парите. Най-лесно ми е да си взема от тези пиезокерамичните за 9.99 но не е това целта\nконтакти: тук, ЛС или ewing@abv.bg\nТема: Търся Пищялки С Филтри За Кола\nтемичката е стара ама...\nне виждам проблем. картата SWEEX-а има оптичен изход, Logitech-а има опричен вход. Не разбирам дилемата. Един оптичен кабел за около 15 кинта и си готов. Разликата между сегашната карта и креатива за музика и филми през отика ще е точно никаква. Това ако си настоиш всичко както трябва. Цифровия изход се ползва за да може да се ползва декодера от колоните на е този от картата. Каквото и да му сложиш просто ще минава през него транзит и самия ресивър в колоните ще си обраротва сигнала.\nима 1-2 екстри повече, но на дали ще ги ползваш за това няма смисъл да ги разнищвам!\nкойто има пари за трошене ги троши заради някакви вътрешни убеждения и успокоение\nТема: Свързване на система с оптичен кабел?\nАз съм с херца отзад и като цяло съм доволен. има един проблем обаче. средите ми се струват мънички за размер (съответно ход). НЕ знам защо. може би защото са ми отзад и някъде около 300-500хз ми се губи звука. има нещо като дупка. не съм го мерил, на ухо е, горе долу толкова са. Високи ОК, среди ОК, но мид бас слаб докато не се стигне до към 200 херза. от там до 50(което е долната граница) ще ми разглоби задната кора, меко плътно абе благо за ухото (поне за мойто). нямам идея от къде се получава тази дупка но ме съмнява, че може да е от средите. Може и филтрите нещо да не са като хората ама нейсе ... така че ако можеш слушай и тогава решавай.\nмен и усилвателя ми е евтин но все пак.\nТема: Hertz Esk165L Или Infinity Reference 6530Cs Или Нещо Друго?\nАз съм с AKG K324P и съм много доволен. Същите като sennheiser cx300 са. имат един концептуален проблем но ако не се тича с тях няма проблем. Даже ги има на подобаваща цена в една от големите вериги магазини за 49 кинта. моите ги плащах 69 но не съжалявам.\nТема: Помощ При Избора На Слушалки\nимат си, това синьото е точно това.\nТема: Съвет За Свързване На Оригинални Пищялки Авенсис 1


Apartment Résidence Maldagora - НАЙ-НИСКИ ЦЕНИ от agoda.com\nApartment Résidence MaldagoraАпартамент\n-, Ibiri, Сибур, Франция, 64500 - Покажи на картатаПреглед на точките4,7Въз основа на7отзивиApartment Résidence MaldagoraВижте повече снимкиВижте повече снимкиВижте всички20снимки\nСгушен в сърцето на Saint-Jean-de-Luz, Apartment Parc de Maldagora е идеалното място, от което можете да започнете Вашето приключение в Свети-Жен-дьо-Люз. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят. Предлагайки висококачествени услуги и широка гама от удобства, Apartment Parc de Maldagora Ви осигурява възможно най-комфортния престой. Семейна стая, асансьор са само част от нещата, които отличават Apartment Parc de Maldagora от останалите хотели в града. Атмосферата на Apartment Parc de Maldagora се усеща във всяка стая. Удобства като кухненски бокс, микровълнова фурна са само някои от даденостите на обекта. Хотелът разполага с множество уникални възможности за отдих, като например открит басейн. Apartment Parc de Maldagora е идеално място за туристи, търсещи чар, комфорт и удобство в Свети-Жен-дьо-Люз.\nМоля, уведомете предварително Résidence Maldagora за очаквания час на пристигането ви. Моля, имайте предвид, че цялата сума на резервацията е дължима преди настаняването. След като пълната сума на резервацията бъде получена, ще получите имейл с адреса на мястото за настаняване и указания как да получите ключ. При пристигане се изисква гаранционен депозит от 500 EUR за инцидентни разходи. Този депозит е изцяло възстановим при напускане след проверка на мястото за настаняване за евентуални щети.


Какво означава тахометър при часовниците – Vajnoto.com\nСъвременните часовници са снабдени с множество функции, които улесняват ежедневието, защото са много полезни за отчитане на различни времеви и темпорални характеристики. Болшинството господа проявяват силен интерес към функциите, които предлагат различните модели, и изборът им на часовник е силно повлиян от тези екстри.\nЕдна от тези полезни екстри е тахиметърът или тахометърът, както още се нарича. С това наименование се обозначава тахиметричната скала. По същество представлява скала в пръстеновидна форма, поставена на корпуса или циферблата на часовника Ви. Служи за измерване на скорост или работа, която сте извършили. Тахометърът позволява да изчислите скоростта на основата на време, което е изтекло, или път на база непроменлива скорост на движение. Часовници с вграден тахометър можете да разгледате в онлайн магазин timebox.bg\nСкалата на тахометъра изчислява скоростта на движението Ви, като разделя секундите в една минута(3600) на броя секунди, за които изминава даден път този, който ползва функцията. Примерно ако разстоянието е 1 километър, полученото число е средна скорост, за която се изминава това разстояние, измерена в километри/час. Може да се отчете и средната скорост при пътуване с автомобил при дистанция от 1 километър. Тогава трябва да пуснете секундарника от положение 12 часа. След като е изминат 1 километър, поглеждате пак стрелките. Ако сте изминали този път за 45 секунди, стрелката за секундите ще сочи цифрата 80, което значи, че Вашата средна скорост на движение е 80 км/ч (3600:45=80).\nС тахометъра можете да измерите и изминатия път, ако се движите с една и съща скорост. При движение с непроменена скорост от 80 км/ч, когато стрелката за секундите достигне 45 секунди, изминатото от Вас разстояние е 1 километър.\nТези замервания са в сила, ако движението е в границите на 7,2 и 60 секунди. Ако ще правите замерване с повече време, примерно 100 секунди, и желаете да проверите за колко време ще свършите някаква работа, тогава трябва да разделите работата и времето на две. Примерно, ако изяждате един плод за 100 секунди и желаете да проверите колко плодове сте в състояние да изядете за 1 минута, най-напред разделяте работата на две – изяждате половината плод за 50 секунди.\nДруга опция за измерване е на извършваната работа. Примерно: ако дадено устройство извършва работата, която му е зададена, за 30 секунди, стрелката на тахометъра ще показва 120. Това означава, че устройството е в състояние да извърши тази работа 120 пъти в рамките на 1 час.\nМоже да се мери и изразходвания газ. Ако на уреда му трябват 50 секунди, за да изразходва 1 литър газ, трябва да видите коя цифра стои срещу 50 секунди, това е цифрата за литър на час.\nС тази екстра не само може да се правят различни необходими или забавни изчисления, но тя придава отличен вид на дизайна на Вашия часовник. Вижте тук нашите предложения: www.timebox.bg\nPrevious Туника с дълъг ръкав – задължителната дреха през зимата


Велинградски Темпо Новини - СЕДМИЧЕН ОБЕКТИВ 19.01.2022 \nСЕДМИЧЕН ОБЕКТИВ 19.01.2022\nПубликувано 2022-01-18 09:16:27 от Темпо\nФИНАНСИ Община Велинград публикува отчетните финансови данни към 31 декември 2021 година. Просрочените задължения на общината възлизат на 11 178 773 лева, а просрочените вземания са 334 652 лева в графа „наеми и концесии“.\nДГ „ФАНТАЗИЯ“ Кметът К. Коев разпореди да се направи ремонт на инсталацията за отопление на Детска градина“Фантазия“, която ползва минерална вода от „Власа“. Разходите ще се поемат от общинския бюджет, а учебният процес временно бе спрян.\nТУРИЗЪМ На 13 януари се проведе първото за 2022 година заседание на Съвета по туризъм. Взето е решение Велинград да не участва със свой щанд на Международната туристическа борса „Ваканция и СПА Експо“, която е планирана за края на февруари в столицата. Причината е пандемията и свързаните с нея ограничения. Съветът по туризъм е одобрил проект на Програмата за 2022 г. в изпълнение на Стратегията за устойчиво развитие на Велинград. Предстои проектът да бъде разгледан и гласуван от Общинския съвет.\nГОРИ Директорът на Регионалната дирекция по горите Ангел Кузманов утвърди със заповед от 14 януари 2022 г. нов Горскостопански план на Община Велинград и план за дейности по опазване на горите от пожари. Планът е изработен от „Пролес-инженеринг“ ООД, София. Ползването на дървесина от общински гори в земеделски земи ще става само след проведена продецура от общината по Закона за горите и заповед на министъра на земеделието.\nДАРЕНИЕ На 15 януари лидерът на ГЕРБ Бойко Борисов и депутати от партията посетиха село Грашево. Бойко Борисов обяви, че е връчил договор за дарение от 30 000 лева, с които депутатите от ГЕРБ-СДС ще помогнат за изграждането на отоплителна система в местната джамията.


Топ 10 на футболните прогнози за днес 5.10.2019\nТоп 10 на най-добрите футболни залози за 5.10.2019\nПредставяме Ви топ залозите за днес 5.10.2019 които се играят масово по света. Тези футболни прогнози са предоставени от един от топ букмейкърите на Европа и света и представляват най-играните срещи за деня. Предоставените мачове може да ви послужат като ориентир на кой знак се залагат най-много пари и да имате винаги едно наум преди да направите крайната си прогноза за съответния футболен мач. Винаги е добре да прегледате тези футболни мачове, преди да вземете крайно решение какви мачове да поставите във фиша си. Ние предлагаме нашите футболни прогнози напълно безплатно, както и цялата информация предоставена на сайта ни, затова бихте се зарадвали, да ни подкрепите за това което правим за Вас, като харесате нашата страница във Фейсбук като цъкнете тук. За днес масово играните футболни прогнози са:\nЛивърпул с/у Лестър\nРеал Мадрид с/у Гранада\nПСЖ с/у Анже\nШалке с/у Кьолн\nОчаквайте обновен списък с още футболни прогнози за днес 5.10 до 13:00 часа!\nПредишнаЗлатните 7 футболни прогнози за днес 5.10.2019СледващаТоп 10 на най-добрите футболни залози за 6.10.2019


Книги от Дона Леон - store.bg\nКниги Книги от Дона Леон\nЗагадките на комисар Брунети. ... Когато очарователният и емоционален комисар Брунети е призован посред нощ край болничното легло на старши медиатор, той се сблъсква с повече въпроси, отколкото отговори. Трима мъже нахлуват в апартамента на доктора в средата на нощта, нападат го и взимат 18-месечният му син. Какво би мотивирало подобно насилствено нападение на силите на реда, че да остави доктора безмълвен? Докато Брунети задълбава все по-дълбоко в случая, една история на безплодие, отчаяние и незаконни сделки започва да разплита своите корени. Дона Леон е американска писателка, родена през 1942 г. Автор е на поредица от ...\nКниги от Дона Леон Продукти 1-4 от общо 4\nГеоргий щекин визуална психодиагностика\nИзползваните в страницата "Книги от Дона Леон" текстови, графични и други материали са собственост на носителите на авторските им права.